Carl Bernadotte
Store norske leksikon,Historie,Norsk og nordisk historie,Sveriges historie,Sveriges kongehus
Carl Bernadotte var en svensk prins. Han var sønn av prins Carl (1861–1951) og prinsesse Ingeborg av Danmark, og bror av kronprinsesse Märtha og dronning Astrid av Belgia.
Carl mistet sin svenske prinsetittel i 1937, da han giftet seg borgerlig, men fikk samme år den belgiske tittelen prins Bernadotte av sin svoger kong Leopold. Carl giftet seg for tredje gang i 1978 med norske Kristine Rivelsrud (1932–2014). Carl var den lengstlevende av Oscar 2s barnebarn. Carl, eller onkel “Mulle” som han ble kalt, hadde et nært forhold til den norske kongefamilien; han var kong Haralds onkel og fadder for prinsesse Märtha Louise. Les mer i Store norske leksikon Det svenske kongehuset